Lav et referat af nedenstående tekst:

Tekst:
I takt med at mørket sniger sig ind på vores efterårsdage, indtræder også en trist højsæson. Fra oktober til december sker der nemlig markant flere påkørsler af vildt på de danske veje. I 2017 fik Dyrenes Beskyttelses Vagtcentral over 8.600 henvendelser om påkørsler i trafikken. Men mange ved ikke, hvordan de skal agere, når uheldet er ude. Det fortæller Martin Borg som er assistancefaglig leder hos Falck til ' Go' morgen Danmark '. Han ser ofte ulykker, hvor ikke kun hjorten, men også mennesker er kommet til skade, fordi de har ramt en hjort med bilen. - Jeg kommer ud til mange der er rystede over, hvor stor skade det lille dyr kan volde på bilen, siger falcklederen. Martin Borg er hvert år ude til adskillige påkørsler af dyr. Og når en hjort er blevet kørt ihjel, er det blandt andre ham og hans kollegaer i falck der kører ud og henter dyret. Er dyret ikke dødt men kommet til skade, så bliver en af Falcks skytter tilkaldt til at ende dyrets lidelser, fortæller han. I bunden af artiklen kan du læse seks gode råd til, hvad du skal gøre, hvis du møder vildt ude i trafikken. Løb ikke efter en påkørt hjort De mange påkørsler skyldes dels, at det store hjortevildt er i brunst i disse måneder, men også at vi går en mørkere tid i møde. - Vi begynder at færdes, der hvor hjortene er aktive, og det er de, når der er mørkt og i skumringstiden. Så når vi kører afsted om morgenen, er det mørkt, og når vi skal hjem igen til aftenen, så er det så småt ved at blive mørkt igen, lyder det. Han mener derfor, at alle der færdes i trafikken i denne tid skal gøre sig bevidst, hvad man stiller op både før og eventuelt også efter, man møder en hjort på vejen. Hellere en bil i bagenden Desværre oplever Martin Borg, at der er mange, der ikke ved, hvad de skal gøre, når der pludselig står en hjort på kørebanen. En gennemsnitlig dansk hjort vejer mellem 20-25 kilo, og afhængigt af hvor hurtigt man kører, kan sammenstødet med dyret totalskade en personbil. Alligevel er det meget vigtigt, at man ikke prøver at dreje uden om dyret, lyder det. - Hvis man er så uheldig også at få hjorten gennem forruden, kan man selvfølgelig også selv komme til skade. Men de fleste skader ser vi faktisk ved, at man har ramt modkørende trafik eller er kørt i grøften, siger han til ‘ Go’ Morgen Danmark ’. Han fortæller også, at hvis man først har ramt et dyr, så skal man absolut ikke gå hen til det, da det kan stresse det unødigt.

Referat:
Desværre ved få, hvad de skal gøre, når der pludselig står en hjort på kørebanen, siger assistancefaglig falckleder Martin Borg.